Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13.§-a alapján meghatározott.
Paragraph Index: 728

5. A hitelek esetében az eredeti szerzõdésben rögzített teljes összeget (hitelkeretet) és a szerzõdésben meghatározott kamatlábat kell jelenteni az új szerzõdések között akkor is, ha a hitelt részletekben veszik igénybe. Új szerzõdésként kell jelenteni a meglévõ hitelkeret növelését is. Ebben az esetben csak a hitelkeret-növekményt kell jelenteni. Amennyiben a szerzõdéskötéskor még nem ismert a kamatláb, amellyel az ügyfél igénybe veszi a hitelt, a hitelkeretet az elsõ folyósítás idõpontjában kell jelenteni az elsõ hitelfolyósítás kamatlábával, de szerzõdéses összegként a teljes hitelkeretet kell feltüntetni. Azon változó kamatozású új hitelszerzõdések esetében, amelyeknél a kamatláb a folyósítás napján érvényes báziskamatlábhoz van kötve (és így a szerzõdéskötés pillanatában még nem ismert) szerzõdéses kamatlábnak a szerzõdéskötés napján érvényes aktuális báziskamatot kell jelenteni.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes